# ตรา
ตรา หรือ เครื่องหมาย  คืออุปกรณ์หรืออุปกณ์ประกอบ มักจะประกอบด้วยเครื่องหมายขององค์การ ที่แสดงให้เห็นหรือสำหรับบ่งบอกถึงหน้าที่ในการให้บริการ, หน้าที่พิเศษ, สัญลักษณ์ของอำนาจที่ได้รับมอบในการปฏิบัติหน้าที่จากการสาบานตน (เช่น ตำรวจและเจ้าหน้าที่ดับเพลิง) ป้ายแสดงการจ้างงานตามกฎหมาย หรือสถานะของนักเรียน, หรือใช้เป็นวิธีการอย่างง่ายในการระบุตัวตน นอกจากนี้ยังใช้งานในการโฆษณา การประชาสัมพันธ์ และวัตถุประสงค์ในการสร้างตราสินค้า ตราตำรวจมีการใช้งานครั้งแรกในยุคกลางช่วงที่อัศวินสวมตราอาร์ม (coat of arms) เพื่อแสดงความสวามิภักดิ์และความจงรักภักดีของพวกเขา

ตราอาจจะสร้างมาจากโลหะ, พลาสติก, หนังสัตว์, ผ้า, ยางธรรมชาติ เป็นต้น โดยทั่วไปจะถูกประดับติดไว้กับเสื้อผ้า, กระเป๋า, รองเท้า, ยานพาหนะ, อุปกรณ์ไฟฟ้าภายในบ้าน เป็นต้น ตราผ้าหรือแผ่นแปะสามารถใช้การทอหรือปักก็ได้ และสามารถติดประดับได้ด้วยกาว, การรีด, การเย็บ หรือการตัดปะผ้า

ตราสามารถกลายเป็นของที่น่าสะสม เช่น ในสหราชอาณาจักร มีการสะสมตราวงกลมมีมาตั้งแต่ปี พ.ศ. 2523

ในกองทัพ ตราจะใช้เพื่อแสดงถึงหน่วยหรืออาวุธของผู้สวมใส่ และคุณสมบัติจากการฝึกทางทหาร ยศ เป็นต้น และในรูปแบบเดียวกันในองค์การเยาวชน เช่น การลูกเสือ สำหรับการระบุสมาชิกหมู่ รางวัล และยศthumb|ตราประจำสำนักงานตำรวจอาญากลางเยอรมัน
thumb|ด้านหลังตรา มีเข็มกลัดแบบปลอดภัยติดไว้

 ประวัติ 
ตราได้รับความนิยมพอกันกับเครื่องประดับในสมัยกลาง และมีรูปแบบที่หลากหลาย ตั้งแต่อัญมณีที่มีราคาสูงมาก เช่น อัญมณีหงส์ดันสเตเบิล (Dunstable Swan Jewel) ไปจนถึงตราที่สร้างจากแม่พิมพ์ทั่วไปด้วยวัสดุโลหะทั่วไปหรือตะกั่ว สำหรับรูปแบบเฉพาะของตรา เช่น ตราผู้แสวงบุญ จะถูกสวมใส่โดยผู้ที่ผ่านการเดินทางไปจาริกแสวงบุญมาแล้ว และตราประจำตระกูลหรือมุทราศาสตร์ หรือตราผู้รับใช้ที่สวมใส่เพื่อแสดงถึงการรับใช้หรือความจงรักภักดีต่อบุคคลสำคัญทางการเมือง ซึ่งในข้อท้ายสุดนี้เป็นที่นิยมในอังกฤษ และกลายมาเป็นข้อโต้แย้งหลักที่นำไปสู่สงครามดอกกุหลาบ ในการฉลองราชสมบัติของราชวงค์ในปี พ.ศ. 2026 มีการแจกจ่ายตรากว่า 13,000 ดวง ซึ่งถือว่าเป็นการแจกจำนวนมหาศาลเมื่อเทียบกับจำนวนประชากรในเวลานั้น สำหรับตราประเภทอื่น ๆ ได้แก่ ตรางานศพ สันนิษฐานว่าจะมอบให้กับผู้ร่วมไว้อาลัยในงานศพของบุคคลสำคัญ และตราจะถูกตกแต่งอย่างเรียบง่ายเป็นรูปสัตว์หรือหัวใจ ตราสัญลักษณ์ที่สำคัญและสูงส่งมักจะทำเป็นจี้ประดับเป็นปกคอเสื้อ มักจะทำมาจากทองคำหรือเงินชุบ

จากตราผู้รับใช้ มีการพัฒนาตราในการระบุการบริการในรูปแบบต่าง ๆ สำหรับสวมใส่และประดับโดยเจ้าหน้าที่, ทหาร, และข้ารัฐการ ในกองทัพบกสหราชอาณาจักร ตราหน้าหมวกโลหะ (ปัจจุบันมักทำจากพลาสติก) ซึ่งใช้เพื่อแสดงถึงกรมสังกัดของทหารกลายมาเป็นมาตรฐานในคริสต์ศตวรรษที่ 17 เช่นเดียวกันกับกองทัพบกในยุโรปส่วนใหญ่ (แม้จะไม่มีใช้งานในบางกองทัพเรือ) จนกระทั่งคริสต์ศตวรรษที่ 19 ตรากลายเป็นส่วนหนึ่งของเครื่องแบบที่เป็นเครื่องหมายแสดงเฉพาะรวมไปถึงเครื่องแบบนักเรียน ซึ่งปัจจุบันในสหราชอาณาจักรยังคงมีตราปักอยู่บริเวณกระเป๋าเสื้อของเสื้อแจ็คเก็ตหรือเสื้อเบลเซอร์

 การใช้งานต่างๆ 
ตราที่เป็นที่รู้จักมากที่สุดตราหนึ่งคือตรานายอำเภอสหรัฐที่มีรูปร่างเหมือนกับดาว และโด่งดังมากในตะวันตก สำหรับตราทางการเมืองที่น่าจะโด่งดังที่สุดคือตราประธานเหมา สมาชิกของกลุ่มภารดรภาพและสมาคมสตรีมักจะใช้เข็มกลัดของกลุ่มโดยเรียกว่าตรา

รายการสำหรับเด็กของบีบีซีชื่อว่าบลูปีเตอร์ (Blue Peter) ยังมอบ "ตราบลูปีเตอร์" ให้กับแฟนรายการที่มาร่วมออกอากาศในรายการ ซึ่งสามารถเก็บสะสมเป็นของสะสมได้เนื่องจากตราดังกล่าวไม่สามารถใช้เงินซื้อจากรายการได้ ยกเว้นจากผู้ที่ได้รับจากการร่วมรายการและนำมาขายต่อ

thumb|ตรากระดุม

ตราติดเคสมักจะมีขนาดหนาประมาณ  กว้าง 3 x 3 เซนติเมตร สติกเกอร์ทำมาจากลูไซต์ (lucite) และมักห่อหุ้มด้วยชิ้นส่วนคอมพิวเตอร์ต่าง ๆ เช่น โปรเซสเซอร์และการ์ดจอ เคสคอมพิวเตอร์สมัยใหม่มักจะถูกประดับด้วยการเยื้องแผงบริเวณด้านหน้าของเคสเพื่อความสะดวกในการติดตราเคส

ตรากระดุมเป็นตราทรงกลมที่เหมาะกับการเก็บสะสม โดยตราจะเคลือบพลาสติกทับการดีไซน์หรือรูปภาพ มักจะมีหมุดโลหะอยู่ด้านหลักหรือเป็นรูปแบบหมุดนิรภัย ขนาดที่เป็นที่นิยมที่สุดคือ  แต่ตรานี้สามารถใช้งานได้ตั้งแต่ขนาดยอดนิยมที่กล่าวไปข้างต้น ไปจนถึง  โดยตรารูปแบบนี้มักจะถูกใช้งานในการหาเสียงทางการเมืองและถูกใช้เป็นส่วนหนึ่งของการอวยพรวันเกิด เช่น การ์ดวันเกิด

ในสหรัฐ ตราที่ถูกใช้งานโดยหน่วยงานบังคับใช้กฎหมาย, เจ้าหน้าที่ดับเพลิง และเจ้าหน้าที่รักษาความปลอดภัยมักจะทำมาจากโลหะในสีและพื้นผิวรูปแบบต่าง ๆ และจะประดับไว้เหนือกระเป๋าหน้าอกด้านซ้ายของเสื้อเชิ้ตหรือเสื้อแจ็คเก็ตของเครื่องแบบ นักสืบและเจ้าหน้าที่นอกเครื่องแบบอื่น ๆ อาจจะประดับไว้บริเวณที่ยึดเข็มขัดหรือคล้องคอ โดยเฉพาะหน่วยตำรวจของกรมตำรวจเทศบาลมีแนวโน้มมีรูปร่างที่หลากหลายกว่ากรมตำรวจของนายอำเภอท้องถิ่นที่มักจะใช้รูปร่างเป็นดาว 5, 6 หรือ 7 แฉก ส่วนใหญ่จะมีตราของหน่วยงานขององค์กร เมือง เคาท์ตี้ หรือกองร้อยอยู่ตรงกลางของตรา

ในการคอมพิวเตอร์ ตราถูกใช้เพื่อแสดงทักษะMozilla Open Badges Project ในการศึกษา ตราดิจิทัลจะถูกใช้เป็นรูปแบบทางเลือกของข้อมูลประจำตัว คล้ายคลึงกับการใช้งานในตราเพื่อการเรียนรู้ตลอดชีวิตของมูลนิธิแมคอาเธอร์

ในญี่ปุ่น ทนายความมักจะได้รับตราเข็มกลัดติดปกเสื้อที่ใช้เป็นเครื่องหมายประจำตัวในศาลหรือระหว่างการปฏิบัติงานทั่วไป เนื่องจากทนายความจะได้รับมอบอำนาจพิเศษตามกฎหมาย เช่น อำนาจในการบังคับให้หน่วยงานของรัฐให้ข้อมูล ตราเหล่านี้จึงเป็นช่องทางลัดในการระบุตัวตนของทนายความเช่นกัน

 หมายเหตุ 

 บรรณานุกรม 
 Attwood, Philip, Badges. London: British Museum Press, 2004.
 Attwood, Philip, Acquisitions of badges (1978-1982). London : British Museum Occasional Paper 55, 1985.
 Attwood, Philip, Acquisition of badges (1983-1987). London: British Museum Occasional Paper 76, 1990.
 Bible, Don. Warrant Discs of the Gestapo & Kripo, 1934-1946. Morristown, Tenn: Published privately by the author, 1991.
 C.G. Braxmar Co., Inc. (New York, N.Y.). Illustrated Catalogue of Fire & Police Dept. Badges. New York: The company, 1921.
 Dinnes, Andrew Ross. Border War Badges: A Guide to South African Military & Police Badges, 1964-1994. 2011.
 Houser, Todd R., Norm Sorenson, and Ronald L. Myers. A History of the City of Long Beach, California Police Badge. [Long Beach, Calif.]: Long Beach Police Historical Society, 2005.
 Mauldin, William. State Police & State Highway Patrol Badge Guide. Meadows of Dan, Va: William Mauldin Productions, 1999.
 Taylor, Michael Bradley, and Victor Legender Wilkinson. Badges of Office: An Illustrated Guide to the Helmets and Badges of the British Police 1829 to 1989. Henley-on-Thames: Hazell, 1989.